รัฐบาลไทย-ข่าวทำเนียบรัฐบาล-ฝ่ายปกครองสนองนโยบาย ปมท. เร่งติดตาม ป้องกัน แก้ไขปัญหายาเสพติด ย้ำทุกอำเภอเร่งจัดตั้งศูนย์บำบัด รักษา และฟื้นฟูสภาพทางสังคม เพื่อลด Demand ยาเสพติด นำตัวผู้ป่วยเข้ารับการบำบัด
วันอังคารที่ 13 ธันวาคม 2565
ฝ่ายปกครองสนองนโยบาย ปมท. เร่งติดตาม ป้องกัน แก้ไขปัญหายาเสพติด ย้ําทุกอําเภอเร่งจัดตั้งศูนย์บําบัด รักษา และฟื้นฟูสภาพทางสังคม เพื่อลด Demand ยาเสพติด นําตัวผู้ป่วยเข้ารับการบําบัด
ฝ่ายปกครอง สนองนโยบาย ปลัด มท. เร่งติดตาม ป้องกัน แก้ไขปัญหายาเสพติด ย้ําทุกอําเภอเร่งจัดตั้งศูนย์บําบัด รักษา และฟื้นฟูสภาพทางสังคม เพื่อลด Demand ยาเสพติด นําตัวผู้ป่วยเข้ารับการบําบัด เร่งคืนคนดีสู่สังคม
เมื่อวันที่ 12 ธ.ค. 2565 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงมหาดไทยมุ่งมั่นทําสงครามกับยาเสพติดอย่างเข้มข้น ต่อเนื่อง พร้อมทั้งเร่งจัดเตรียมพื้นที่ภายในชุมชนเพื่อเป็นศูนย์บําบัดฟื้นฟู อย่างน้อยอําเภอละ 1 แห่ง และประสานเตรียมทีมภาคีเครือข่ายให้ครบถ้วนแต่ละด้าน เช่น ด้านสาธารณสุข โดยบุคลากรสาธารณสุข ด้านระเบียบวินัย โดยผู้มีความสามารถด้านกีฬา สันทนาการ งานอาชีพที่สร้างการพึ่งพาตนเอง เช่น ปลูกพืชผักสวนครัว เลี้ยงเป็ดเลี้ยงไก่ เลี้ยงกบ เลี้ยงจิ้งหรีด ทําไข่เค็ม ทําอาหาร เพื่อให้มีความมั่นคงด้านอาหาร พร้อมทั้งเชิญผู้นําทางศาสนาประจําศูนย์ อาทิ พระสงฆ์ โต๊ะครู โต๊ะอิหม่าม และจัดตั้งทีมจิตวิทยามวลชนในพื้นที่ เพื่อให้กําลังใจครอบครัว ให้กําลังใจคนที่ติดยาเสพติด โดยต้องหมั่นไปเยี่ยม ไปให้กําลังใจ เพื่อคืนลูกที่ดีให้กับพ่อแม่ คืนน้องที่ดีให้กับพี่ คืนสามีที่ดีให้กับภรรยา เท่ากับคืนคนดีให้กับแผ่นดิน ทําให้ประเทศชาติของเรามีความมั่นคง ทําให้คนในสังคมมีความสุข อันเป็นการทําบุญให้กับสังคมไทย ให้กับประเทศชาติ สนองพระราโชบายพระบาทสมเด็จพระเจ้าอยู่หัว “แก้ไขในสิ่งผิด” เพื่อให้ประเทศชาติมีความมั่นคง คนในสังคมมีความสุข โดยผู้ว่าราชการจังหวัดทุกจังหวัดได้ร่วมกันเดินหน้าป้องกันและแก้ไขปัญหายาเสพติดในพื้นที่อย่างต่อเนื่อง โดยมีผลงานภาพรวม ดังนี้
1) จังหวัดเชียงใหม่ นายวัชรพงษ์ หนูชัย ปลัดอําเภอสารภี จ.เชียงใหม่ พร้อมด้วย พ.ต.อ.บัญชา อินถา ผกก.สภ.สารภี นายสมใจนึก ตาคํา กํานันตําบลป่าบง ร่วมกับผู้ใหญ่บ้านทุกหมู่บ้าน และสมาชิกชมรมกํานันผู้ใหญ่บ้านตําบลป่าบง เจ้าหน้าที่ อส. และฝ่ายตํารวจ ประจําตู้ยามป่าบง เจ้าหน้าที่ตํารวจที่เกี่ยวข้อง ร่วมกับอาสาสมัครสาธรณสุขประจําหมู่บ้าน (อสม.) ตําบลป่าบง ปฏิบัติการ Re X-Ray ผู้เสพยาเสพติดในพื้นที่ตําบลป่าบง เพื่อป้องกันการแพร่ระบาดของยาเสพติดในชุมชน ตามแผนปฏิบัติการบูรณาการชุมชนเข็มแข็งปลอดยาเสพติด โดยนําตัวผู้ที่มีประวัติอยู่ในกลุ่มเสี่ยงเกี่ยวกับยาเสพติดเข้ารับการตรวจสารเสพติดในปัสสาวะ จํานวน 9 ราย ผลตรวจเป็นสีม่วง จํานวน 1 ราย จึงได้ดําเนินการตามกฎหมายนําตัวไปบําบัด
2) จังหวัดหนองคาย โดยนายถาวร สังขะมาน นายอําเภอโพนพิสัย มอบหมายนายนิโรจน์ ศรีสมบัติ ปลัดอาวุโส และฝ่ายความมั่นคง อส. ร่วมกับ นรข.โพนพิสัย กกล.สุรศักดิ์มนตรี สภ.โพนพิสัย หน่วยทหารพราน 2105 /ตชด.245 และ กอรมน.จว.นค ตรวจยึดยาเสพติด บริเวณตลิ่งกันทรุด ริมโขงบ้านแดนเมืองซอย 6 ตําบลวัดหลวง อําเภอโพนพิสัย จังหวัดหนองคาย พบของกลาง ยาบ้า 200,000 เม็ด และรถจักรยานยนต์ 1 คัน ส่วนผู้ต้องหาหลบหนีไปได้ ทั้งนี้ได้นําของกลางส่ง พงส. สภ.โพนพิสัย เพื่อดําเนินคดีและสืบสวนขยายผลต่อไป และนายธงชัย บุตรวงษ์ นายอําเภอรัตนวาปี มอบหมายให้ นายวิทยา เดชประเสริฐ ปลัดอําเภอฝ่ายความมั่นคง ร่วมกับเจ้าหน้าที่ตํารวจ สภ.รัตนวาปี พร้อมด้วยกําลังพล สมาชิก อส. และชุดรักษาความปลอดภัยหมู่บ้าน (ชรบ.) อําเภอรัตนวาปี ตรวจสถานประกอบการรับจ้างขนส่งสินค้าหรือพัสดุภัณฑ์ในพื้นที่อําเภอรัตนวาปี ตามประกาศคณะกรรมการป้องกันและปราบปรามยาเสพติด เรื่อง กําหนดมาตรการป้องกัน ปราบปราม และแก้ไขปัญหาการกระทําความผิดเกี่ยวกับยาเสพติดในสถานประกอบการ ได้แก่ สถานประกอบการขนส่ง J&T และสถานประกอบการไปรษณีย์ ผลการปฏิบัติเป็นไปด้วยความเรียบร้อย
3) จังหวัดอุบลราชธานี โดยนายกองตรีอุบล พีระพรปัญญา ผบ.ร้อย อส.อ.นาตาล ที่ 23 /นายอําเภอนาตาล สั่งการให้ นายหมวดเอกอาทิตย์ ภูละคร ปลัดอําเภอหัวหน้ากลุ่มงานความมั่นคงอําเภอนาตาล นํากําลังสมาชิก อส.กองร้อย อส.อ.นาตาลที่ 23 ร่วมกับ จนท.ตม ปากแซง ร้อย ทพ 2305 ชุดรักษาความปลอดภัยหมู่บ้าน (ชรบ.) บ้านปากแซง ร่วมกันตรวจค้นยาเสพติดและสิ่งผิดกฎหมายจากประชาชน สปป.ลาว ที่ข้ามมาแลกเปลี่ยนซื้อ-ขายสินค้า ที่ตลาดนัดชายแดนบ้านปากแซง หมู่ 3 ตําบลพะลาน ผลการปฏิบัติตรวจประชาชน สปป.ลาว 67 คน แยกเป็นชาย 12 คน หญิง 55 คน เป็นไปด้วยความเรียบร้อยและไม่พบการกระทําความผิด
4) จังหวัดตรัง โดยนายขจรศักดิ์ เจริญโสภา ผู้ว่าราชการจังหวัดตรัง เร่งติดตามการป้องกันและแก้ไขปัญหายาเสพติด จากหน่วยงานที่เกี่ยวข้อง โดยปฏิบัติการ “กวาดบ้านตัวเองให้สะอาด” ได้ทําการตรวจปัสสาวะของเจ้าหน้าที่รัฐ ข้าราชการ กํานัน ผู้ใหญ่บ้าน สารวัตรกํานัน ผู้ช่วยผู้ใหญ่บ้าน แพทย์ประจําตําบล และอาสาสมัครรักษาดินแดน ใน 10 อําเภอของจังหวัดตรัง จํานวน 2,917 คน พบสารเสพติดในปัสสาวะ (ยาบ้า) 5 คน และให้ออกจากราชการไปเรียบร้อยแล้ว นอกจากนี้ ได้จัดตั้ง “ศูนย์ฟื้นฟูสภาพทางสังคม” เป็นสถานที่ทําการฟื้นฟูสภาพทางสังคมแก่ผู้ติดยาเสพติด หรือผู้ผ่านการบําบัดรักษา โดยศูนย์ฟื้นฟูสภาพทางสังคม สาขาอําเภอและสาขาองค์กรปกครองส่วนท้องถิ่น (สาขาอําเภอ 10 แห่ง และสาขาองค์กรปกครองส่วนท้องถิ่น 99 แห่ง) ทั้งนี้ คณะกรรมการศูนย์อํานวยการป้องกันและปราบปรามยาเสพติดจังหวัดตรัง อนุมัติการดําเนินการไปแล้ว 73 แห่ง และรอการอนุมัติ 36 แห่ง คาดว่าจะสามารถอนุมัติภายในเดือนธันวาคม 2565 ส่วนการตั้งศูนย์คัดกรองผู้ติดยาเสพติดในโรงพยาบาลส่งเสริมสุขภาพประจําตําบล 125 แห่ง ปัจจุบัน ดําเนินการตรวจประเมินแล้ว 103 แห่ง กําหนดประเมินให้แล้วเสร็จภายในเดือนธันวาคม 2565 เช่นกัน
5) จังหวัดนครราชสีมา โดยนายสยาม ศิริมงคล ผู้ว่าราชการจังหวัดนครราชสีมา ได้ขยายผลนโยบายรัฐบาลในการแก้ไขปัญหายาเสพติดทุกกระบวนการ ทั้งการเอกซเรย์พื้นที่และบุคลากรกระทรวงมหาดไทย การควบคุมพื้นที่โดยการตั้งจุดตรวจ จุดสกัดยาเสพติด และจุดตรวจพื้นที่เสี่ยง เมื่อพบผู้เสพทุกรายต้องเข้าสู่ระบบการบําบัดแบบสมัครใจ ซึ่งผลการดําเนินการตั้งแต่วันที่ 1 ตุลาคมที่ผ่านมา นําผู้เกี่ยวข้องกับยาเสพติดเข้าระบบบําบัดแบบสมัครใจแล้ว 742 ราย คิดเป็นร้อยละ 24.1 ของเป้าหมาย (ปีงบประมาณ 2566 คือ 3,079 ราย) ทั้งนี้ ได้มอบหมายให้ทุกอําเภอ Kick Off โครงการโคราชแคร์ ยู (korat care u) การดูแลผู้ป่วยจิตเวชอย่างใกล้ชิดภายในเดือนธันวาคม ซึ่งขณะนี้ได้ดําเนินการครบทั้ง 32 อําเภอแล้ว มีผู้ว่าราชการจังหวัด รองผู้ว่าราชการจังหวัด และนายอําเภอ รวมถึง หัวหน้าส่วนราชการที่เกี่ยวข้องออกตรวจเยี่ยมและให้กําลังใจคณะทํางานในพื้นที่ ตําบล หมู่บ้าน อสม. ผู้ป่วย และญาติผู้ป่วยเป็นระยะเพื่อให้สังคมสงบสุข
นายสุทธิพงษ์ จุลเจริญ ย้ําว่า กลไกในระดับพื้นที่ ภาคีเครือข่าย ทั้งภาครัฐ ภาควิชาการ ภาคผู้นําศาสนา ภาคประชาชน ภาคเอกชน ภาคประชาสังคม และภาคสื่อสารมวลชน มีส่วนสําคัญต่อการป้องกันภัยจากยาเสพติด ซึ่งจําเป็นจะต้องจับมือร่วมกันสร้างการรับรู้ และทําให้สังคมตระหนักถึงพิษภัยจากยาเสพติด ทั้งในโรงเรียน สถานประกอบการ โรงงาน ฯลฯ ควบคู่กับการลงพื้นที่ การตั้งจุดตรวจ/จุดสกัดกั้น เพื่อป้องกันการกระทําความผิด และการบําบัดรักษาฟื้นฟูที่อาศัยกระบวนการและขั้นตอนที่ถูกต้อง โดยเราจะทอดทิ้งผู้ได้รับการบําบัดแล้วไม่ได้ กํานัน ผู้ใหญ่บ้าน คณะกรรมการหมู่บ้าน และกลไกของศูนย์บําบัดรักษาและฟื้นฟู จะต้องคอยให้กําลังใจครอบครัวและผู้ที่ผ่านการบําบัดรักษาและฟื้นฟู ให้มีสภาพจิตใจที่เข้มแข็ง ดูแลสม่ําเสมอ เพื่อไม่ให้ยุ่งเกี่ยวกับยาเสพติด และขยายผลต่อเนื่องด้วยการสร้างเครือข่าย ทําให้มีรู้สึกถึงคุณค่าของการมีชีวิต ซึ่งจะทําให้เลิกยุ่งเกี่ยวกับยาเสพติดได้อย่างยั่งยืน ทุกคนมีส่วนร่วมในการประกาศสงครามกับยาเสพติดได้ โดยการเดินทางไปร้องเรียน หรือขอคําปรึกษาได้ที่ ศูนย์ดํารงธรรมทุกแห่งทั่วประเทศ ทั้งจังหวัดและอําเภอ หรือที่สายด่วน โทร 1567
#WorldSoilDay #วันดินโลก #soilswherefoodbegins #Soils4Nutrition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood